નેવુંના દાયકામાં ઇન્ડિપોપ પ્રચલિત હતું ત્યારે ‘અરર, અરર આયો રે મારોઢોલના…” અને ફાલ્ગુની પાઠકના ગીતો, “મૈને પાયલ હૈ છનકાઈ” જેવાં ગીતો સાંભળીને આપણે ઝૂમી ઊઠતાં. એમાંય, “દિલ લાગી કૂડી ગુજરાતની” જસ્સીનું અને હથેળીને મસળતાં પંજાબી મુંડા વાળું ગીત… તમને ચોક્ક્સ યાદ હશે બરાબરને? પણ હવે જરા હવા બદલી હોય એવું લાગે છે. બોલિવૂડ સોન્ગ્સમાં હિન્દી સાથે ગુજરાતી શબ્દો અને ધૂન પણ મિક્ષ થતી સંભળાવવા લાગી છે. જે ખરેખર ગુજરાતીઓ માટે રાજીપો દર્શાવીને રમઝટ બોલાવી લેવા જેવી વાત છે.